Asen
Store norske leksikon,Historie,Verdens historie og samtidshistorie,Europa,Bulgarias historie
Asen var et bulgarsk herskerdynasti i middelalderen. De to bojarbrødrene Peter og Asen ledet en oppstand mot det bysantinske veldet i 1185–1186, og grunnla det andre storbulgarske riket. Også kumaner og valaker deltok i oppstanden. Hovedstaden var i Tarnovo, som ble rikt utbygd med slott, kirker og klostre.
Under tsar Ivan Asen 2s regjeringstid (1218–1241) vant bulgarerne en rekke slag, det viktigste ved Klokotnitsa i 1230, og la under seg store deler av Balkanhalvøya fra Donau-munningen i nordøst til Albania og det nordlige Hellas i sørvest. Forsøk på å innta Konstantinopel lyktes likevel ikke. Mongolherjingene i 1240-årene bidrog til å svekke riket, og ætten døde ut i 1257. Les mer i Store norske leksikon Bulgarias historie Balkans historie Det bysantinske riket